Dăncilă susţine că a fost şi ea urmărită de 4 braconieri, după ce au momit-o cu grăunţe;

Puţină istorie: numele “asasin” provine de la o sectă islamică de fanatici care consumau haşiş şi îşi imaginau tot felul de conspiraţii cretine;

Dragnea minte! Din documentele Fundaţiei Soros rezultă că erau 3 asasini şi un câine;

După ce plăteşti o noapte la Athenee Palace chiar îţi vine să omori pe cineva;

Parchetul s-a autosesizat şi îl urmăreşte pe Tudose, că are ceva cu Dragnea şi, fiind din Brăila, sigur are cuţit;

Oreste, categoric: Dragnea nu avea cum să-i vadă, pentru că asasinii erau Reptilieni Suverani Camuflaţi;

Începem să punem la îndoială şi capturile alea de ştiucă cu care se laudă Dragnea;

Athenee Palace confirmă că au fost cazaţi 4 cămătari din Brazilia;

Asasinii au întrerupt misiunea după ce au aflat că Soros dă 2 lei pe capul lui Dragnea;

Ryanair a folosit imediat informaţia în scopuri de marketing: “Asasinează-l şi tu pe Dragnea cu un city-trip la Bucureşti!”;

Asasinii au trecut pe la Mega Image, deci probabil aveau de gând să-l omoare pe Dragnea cu punga;

Cei 4 asasini sunt de departe cei mai căutaţi oameni de pe planetă. Milioane de români vor să le dea câte o ladă de bere.



